### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 9. juni 2021 har vedtaget Magistratens indstilling i overensstemmelse med erklæring fra Teknisk Udvalg af 2. juni 2021.

Sagen blev behandlet sammen med sagerne 7 og 17.

På vej mod Ét Teknik og Miljø i fællesskab – for borgere og virksomheder.

### Resumé

Teknik og Miljø fremlægger med indstillingen evaluering af den organisation, som er beskrevet i ”Organisationsudvikling for et styrket Teknik og Miljø”, som Byrådet vedtog 4. april 2018.

Grundlaget for indstillingen er en analyse, som er gennemført i 2020. Teknik og Miljø har anvendt analysen til at finde svar på, hvilke greb der skal anvendes i organisationens videre udvikling mod Ét Teknik og Miljø – for borgere og virksomheder.

På baggrund heraf foreslås det at nedlægge de nuværende forvaltninger i Teknik og Miljø, og etablere en fladere organisationsstruktur som én forvaltning med seks faglige områder, som knyttes tæt på direktionen.

Organisationsændringen styrker grundlaget for øget samskabelse, tværgående samarbejde samt øget råderum til lokal ledelse og medarbejdernes faglighed, så der skabes endnu bedre helhedsløsninger til gavn for borgerne og virksomhederne i [adresse].  Hermed understøttes ”[adresse] kompasset” og ambitionerne om ”Mindre system. Mere borger”.

### Indstilling

Det indstilles:

At 1) Evalueringen af Teknik og Miljøs organisation tages til efterretning, jf. bilag 1.

At 2) Justeringer i ledelsesstrukturen godkendes, jævnfør beskrivelsen i indstillingens afsnit 5, indsatsområde 6.

### Sagens forløb

12-05-2021 Borgmesterens Afdeling påtegning
Fremsendes til Kenneth Svendsen. Borgmesterens Afdeling har ingen bemærkninger til indstillingen.
 17-05-2021 Magistraten

Fremsendes til [adresse] med bemærkning, at Magistraten i mødet den 17. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 15. april 2021.

Sofie Nørgaard deltog ikke i sagens behandling.

 26-05-2021 [adresse]
Fremsendes til Teknisk Udvalg til behandling i henhold til beslutning i byrådets møde den 26. maj 2021.
 02-06-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

 09-06-2021 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 9. juni 2021 har vedtaget Magistratens indstilling i overensstemmelse med erklæring fra Teknisk Udvalg af 2. juni 2021.

Sagen blev behandlet sammen med sagerne 7 og 17.